SKAAR

Hilde Skaar (født 8. august 1998), kjent under artistnavnet SKAAR, er en norsk popsanger fra Stord i Vestland.

Hun debuterte på musikkscenen som 18-åring, som vokalist på TRXD-låten «Wherever You Go». I 2018 debuterte hun som soloartist med singelen «Higher Ground». Hun ble nominert som årets nykommer under P3 Gull 2019, årets stjerneskudd under by:Larm-festivalen 2020 og årets artist under NRJ Awards 2019. I september 2020 slapp hun debut-EP-en The Other Side of Waiting. For EP-en ble hun nominert til Spellemannprisen 2020 i klassen pop samt til klassen årets gjennombrudd og Gramostipend. Hun ga ut albumet Waiting i 2021 og ble samme år nominert til Bendiksenprisen som deles ut av GramArt på vegne av Kulturdepartementet.

Hun har også gjort seg bemerket utenfor Norge. Blant annet ble hun invitert av den norske kongefamilien til å bli med til Chile for representere norsk kultur. 

SKAAR har skrevet og sunget originalmusikk for Netflix-serien Hjem til jul, og hun har bidratt musikalsk til filmer som Battle og Askeladden – i Soria Moria slott.

SKAAR sang sammen med Joshua Speers på sangen «Don't stop loving me» (2021).

Diskografi 
 The Other Side of Waiting (2020)
 Waiting (2021)
 Mad Woman (2023)

Referanser

Eksterne lenker 
 

Norske musikere
Personer fra Stord kommune